Det frie danske internetleksikon Wikipedia når 50.000 artikler. Vi har travlt, så vi har ikke tid til at skrive mere - farvel.
=Dansk Wikipedia runder 50.000 artikler med fokus på brugervenlige tiltag=
Den danske udgave af det frie internetleksikon Wikipedia har nu nået 50.000 artikler. Den skelsættende artikel blev oprettet kl. 23:18 af brugeren Apoltix og omhandler filmen Ray. Med 50.000 artikler indeholder den danske udgave af Wikipedia nu ligeså mange artikler som fx Gyldendals Leksikon. Den danske Wikipedia finder man på internetadressen da.wikipedia.org. Leksikonet er en del af det internationale Wikipedia-projekt, der nu findes på over 200 sprog.
Vi oplever, at flere og flere danskere bruger Wikipedia, som deres foretrukne "opslagsværk", hvilket i høj grad skyldes, at omfanget af artikler er kommet op på så højt et niveau, at man finder det, man søger. Statistisk set vokser den danske Wikipedia nu med 74 nye artikler om dagen, hertil skal lægges alle tilføjelserne til de allerede eksisterende artikler. 
Men der er plads til mange flere emner, så den danske Wikipedia søger aktivt at hjælpe nye brugere godt igang. Wikipedias succes stiller stadigt større krav til 
I arbejdet med at følge med udviklingen er det vigtigt at kunne lytte til og være åbne overfor specielt nye brugeres kritik. Vi har derfor på det seneste redesignet forsiden og de personlige velkomster. Herudover er oprettet en mentor-ordning, hvor nye brugere hurtigt kan søge råd og vejledning hos erfarne brugere omkring Wikipedias opbygning, kultur og retningslinjer.
De tre grundlæggende retningslinjer for deltagelse i projektet er fortsat:
Men de mange nye brugere og nye muligheder indenfor softwaren vigtiggør også vores arbejde med udbygning af hjælpesider og retningslinier for f.eks. billedbrug, kildeangivelser og afstemninger.
Siden februar 2006 er alle anonyme redigeringer blevet gennemgået af et hold administratorer, som sørger for, at artiklerne overholder visse normer med hensyn til kvalitet, neutralitet og troværdighed. Der arbejdes på at få kategoriseret artiklerne og formuleret klare retningslinjer for opbygningen af gode artikler. Herudover har vi en levende debat med ideer til, hvordan vi kan blive bedre - alle er meget velkomne til at give deres besyv med. Indenfor de sidste måneder er der f.eks. som følge af debatten indledt en mærkning af de bedre artikler på den danske Wikipedia, som brugerne kan stå sammen om at anbefale læserne. 
